CELEX: 62019CB0679
Language: el
Date: 2019-12-19 00:00:00
Title: Υπόθεση C-679/19: Διάταξη του Δικαστηρίου (ένατο τμήμα) της 19ης Δεκεμβρίου 2019 [αίτηση του Tribunalul Ilfov (Ρουμανία) για την έκδοση προδικαστικής αποφάσεως] — NL κατά Direcţia Generală Regională a Finanţelor Publice Bucureşti [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Έλεγχος των ρευστών διαθεσίμων που εισέρχονται ή εξέρχονται από την Ευρωπαϊκή Ένωση – Κανονισμός (ΕΚ) 1889/2005 – Πεδίο εφαρμογής – Άρθρα 63 και 65 ΣΛΕΕ – Ελεύθερη κυκλοφορία των κεφαλαίων – Μεταφορά μεγάλων ποσών ρευστών διαθεσίμων που εισέρχονται ή εξέρχονται από το έδαφος ενός κράτους μέλους – Υποχρέωση δήλωσης – Κυρώσεις – Πρόστιμο και δήμευση του μη δηλωθέντος ποσού που υπερβαίνει τα 10 000 ευρώ – Αναλογικότητα]

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/27
            
         
      Διάταξη του Δικαστηρίου (ένατο τμήμα) της 19ης Δεκεμβρίου 2019 [αίτηση του Tribunalul Ilfov (Ρουμανία) για την έκδοση προδικαστικής αποφάσεως] — NL κατά Direcţia Generală Regională a Finanţelor Publice Bucureşti
      (Υπόθεση C-679/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Έλεγχος των ρευστών διαθεσίμων που εισέρχονται ή εξέρχονται από την Ευρωπαϊκή Ένωση - Κανονισμός (ΕΚ) 1889/2005 - Πεδίο εφαρμογής - Άρθρα 63 και 65 ΣΛΕΕ - Ελεύθερη κυκλοφορία των κεφαλαίων - Μεταφορά μεγάλων ποσών ρευστών διαθεσίμων που εισέρχονται ή εξέρχονται από το έδαφος ενός κράτους μέλους - Υποχρέωση δήλωσης - Κυρώσεις - Πρόστιμο και δήμευση του μη δηλωθέντος ποσού που υπερβαίνει τα 10 000 ευρώ - Αναλογικότητα)
      (2020/C 137/36)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Ilfov
      
         Διάδικοι στην υπόθεση της κύριας δίκης
      
      NL
      
         κατά
      
      Direcţia Generală Regională a Finanţelor Publice Bucureşti
      
         Διατακτικό
      
      Τα άρθρα 63 και 65 ΣΛΕΕ έχουν την έννοια ότι αντιτίθενται σε ρύθμιση ενός κράτους μέλους η οποία, προς επιβολή κύρωσης λόγω παράβασης της υποχρέωσης δήλωσης των μεγάλων ποσών ρευστών διαθεσίμων που εισέρχονται ή εξέρχονται από το έδαφος του εν λόγω κράτους, προβλέπει, πέραν της επιβολής διοικητικού προστίμου, τη δήμευση του μη δηλωθέντος ποσού που υπερβαίνει τα 10 000 ευρώ.
      
         (1)  ΕΕ C 423 της 17.12.2019.